**KOREKTORI/LEKTORI (AST 3) za danski, hrvatski, malteški, nizozemski, slovenski i švedski jezik**

**Vaša karijera za našu Europsku uniju.**

**Vaše jezične vještine za našu suradnju.**

Zanimaju vas jezici? S riječima ste spretni, u gramatici besprijekorni? Pravopis vam je u malom prstu? Imate oko za detalje? Želite raditi u multikulturnoj sredini EU-a i utjecati na život više od 500 milijuna Europljana? Ako ste na sva pitanja odgovorili s „da”, znači da ste spremni za karijeru korektora/lektora u Europskom parlamentu u Luxembourgu!

Za rad korektora/lektora nužna je preciznost i odgovornost. Radit ćete u timu koji unosi zadnja pravopisna, gramatička i sintaktička poboljšanja u raznovrsne tekstove, od zakonodavnih tekstova do publikacija za javnost i internetskih stranica. Vaš bi posao mogao obuhvaćati i praćenje dosljednosti prijevoda te jezičnog razvitka pojedinih jezika. Za prijavu na ovaj posao potrebno je savršeno poznavati danski, hrvatski, malteški, nizozemski, slovenski ili švedski jezik. Uz to morate znati engleski ili francuski jezik na zadovoljavajućoj razini (B2). Morate imati diplomu poslijesrednjoškolskog obrazovanja nakon koje ste stekli najmanje tri godine radnog iskustva u relevantnom području ili diplomu srednjoškolskog obrazovanja koja omogućuje pristup poslijesrednjoškolskom obrazovanju nakon koje ste stekli najmanje šest godina radnog iskustva. Morate biti državljanin države članice EU-a.

Institucije EU-a nude sveobuhvatan paket primanja, a novozaposlenom osoblju pružaju podršku i pomoć pri preseljenju.

Imate li odgovarajući profil i snažnu motivaciju za rad za EU,

prijavite se na *web*-mjestu [**eu-careers.eu**](https://epso.europa.eu/)od **28. rujna** do **7. studenoga 2017.** (do 12.00 prema briselskom vremenu).

Referentni broj natječaja: EPSO/AST/142/17

Portal EU Careers pratite na [Facebooku](https://www.facebook.com/EU.Careers.EPSO/), [Twitteru](https://twitter.com/eu_careers), [LinkedInu](https://www.linkedin.com/company/eu-careers) i [YouTubeu](https://www.youtube.com/user/EUCareers).